CELEX: 22005D0079(01)
Language: sl
Date: 2005-06-10 00:00:00
Title: Sklep Skupnega odbora EGP št. 79/2005 z dne 10. junija 2005 o spremembi Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP

13.10.2005   
            
            
               SL
            
            
               Uradni list Evropske unije
            
            
               L 268/10
            
         
      SKLEP SKUPNEGA ODBORA EGP št. 79/2005
   z dne 10. junija 2005
   o spremembi Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 36/2005 z dne 11. marca 2005 (1).
            
         
               (2)
            
            
               Priloga XX k Sporazumu je bila spremenjena s Sklepom Skupnega odbora EGP št. 43/2005 z dne 11. marca 2005 (2).
            
         
               (3)
            
            
               Direktivo 2004/42/ES Evropskega parlamenta in Sveta z dne 21. aprila 2004 o omejevanju emisij hlapnih organskih spojin zaradi uporabe organskih topil v nekaterih barvah in lakih in proizvodih za ličenje vozil ter o spremembi Direktive 1999/13/ES (3) je treba vključiti v Sporazum –
            
         SKLENIL:
   Člen 1
   Za točko 8 (Direktiva Evropskega parlamenta in Sveta 94/63/ES) poglavja XVII Priloge II k Sporazumu se vstavi naslednja točka:
   
               „9.
            
            
               
                  32004 L 0042: Direktiva 2004/42/ES Evropskega parlamenta in Sveta z dne 21. aprila 2004 o omejevanju emisij hlapnih organskih spojin zaradi uporabe organskih topil v nekaterih barvah in lakih in proizvodih za ličenje vozil ter o spremembi Direktive 1999/13/ES (UL L 143, 30.4.2004, str. 87).
               Za namen tega sporazuma veljajo določbe Direktive z naslednjo prilagoditvijo:
               V členu 3(4) se za besedo ‚proizvod‘ vstavijo besede ‚in za Islandijo v obdobju 36 mesecev po slednjem datumu iz Priloge II, da se porabijo islandske zaloge‘.“
            
         Člen 2
   V točki 21ab (Direktiva Sveta 1999/13/ES) Priloge XX k Sporazumu se doda naslednje:
   „, kakor je bilo spremenjeno s:
   
               —
            
            
               
                  32004 L 0042: Direktiva 2004/42/ES Evropskega parlamenta in Sveta z dne 21. aprila 2004 (UL L 143, 30.4.2004, str. 87).“
            
         Člen 3
   Besedilo Direktive 2004/42/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 11. junija 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 5
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 10. junija 2005
      
         
            Za Skupni odbor EGP
         
         
            Predsednik
         
         Richard WRIGHT
         
      
   
   
      (1)  UL L 198, 28.7.2005, str. 30.
   
      (2)  UL L 198, 28.7.2005, str. 45.
   
      (3)  UL L 143, 30.4.2004, str. 87.
   
      (4)  Navedena ni nobena ustavna zahteva.